
1. CHARAKTERISTIKA PREDMETU

Zameranie telesnej a športovej výchovy v primárnom vzdelávaní je dominantne upriamené na telesné, funkčné a pohybové zdokonaľovanie, čím prispieva k upevňovaniu zdravia, zdravotne orientovanej zdatnosti a pohybovej výkonnosti. Telesná a športová výchova poskytuje elementárne teoretické a praktické vzdelanie z oblasti pohybových aktivít a športu, významne prispieva k psychickému, sociálnemu a morálnemu vývinu žiakov, k formovaniu kladného vzťahu k pohybovej aktivite a plní aj dôležitú kompenzačnú funkciu v procese edukácie. Svojím zameraním má telesná a športová výchova výnimočné a špecifické postavenie v rámci vzdelávania žiakov mladšieho školského veku. Využíva predovšetkým široké spektrum pohybových prostriedkov, ktoré prispievajú k celkovému formovaniu osobnosti s akcentom na hrubú i jemnú motoriku. Prostredníctvom pohybových cvičení, hier a súťaží pozitívne ovplyvňuje zdravotný stav žiakov.
Vzdelávací štandard má tri základné časti: Zdravie a zdravý životný štýl, Telesná zdatnosť a pohybová výkonnosť a Športové činnosti pohybového režimu. Tieto časti zohľadňujú pohybovo a zdravotne orientovanú koncepciu telesnej a športovej výchovy. Časť s názvom Športové činnosti pohybového režimu je členená na základné tematické celky a pre jednoduchšiu orientáciu učiteľa je navrhnutá odporúčaná časová dotácia pre základné pohybové zručnosti (30 %), manipulačné, prípravné a športové hry (30 %), hudobno-pohybové a tanečné činnosti (15 %), psychomotorické a zdravotne orientované cvičenia (10 %) a aktivity v prírode a sezónne pohybové činnosti (15 %).
[bookmark: page2]Základnou organizačnou formou je 45 minútová vyučovacia hodina a zúčastňujú sa jej všetci žiaci zaradení do I. a II. zdravotnej skupiny, prípadne III. zdravotnej skupiny (integrované vyučovanie). Žiaci so zdravotným oslabením, zdravotným postihnutím (III. zdravotná skupina) sa môžu vyučovať samostatne v oddelení zdravotnej telesnej výchovy, pričom obsah vyučovania sa realizuje podľa samostatných vzdelávacích programov.

2. CIELE PREDMETU

Žiaci:
získajú  poznatky  o  vplyve  pohybu  na  zdravie  a  vnímajú  pohybovú  aktivitu  ako prostriedok upevňovania zdravia,  osvoja si základné vedomosti a poznatky z telesnej výchovy a športu, majú   vytvorenú   elementárnu   veku   primeranú   predstavu   o   vlastných   pohybových možnostiach, nadobudnú pozitívny vzťah k telesnej výchove, pohybovým aktivitám a športu, uplatňujú zásady hygieny a bezpečnosti pri pohybovej činnosti, majú kultivovaný pohybový prejav s akcentom na správne držanie tela, osvoja si základné pohybové zručnosti súvisiace s vykonávaním základných lokomócií, nelokomočných pohybových zručností a vybraných športov, prostredníctvom  vhodných  telesných  cvičení  si  rozvíjajú  pohybové  schopnosti  pre optimálny rozvoj zdravotne orientovanej telesnej zdatnosti, chápu význam diagnostiky v telesnej výchove ako prostriedku pre získanie informácií o úrovni vlastnej telesnej zdatnosti.	
Hlavným cieľom telesnej výchovy v primárnej edukácii je pozitívna stimulácia vývinu
kultúrne gramotnej osobnosti prostredníctvom pohybu s akcentom na  zdravotne  orientovanú zdatnosť a radostné prežívanie pohybovej činnosti.
Ďalšie ciele sú:
Cieľ zameraný na osobnostný rozvoj:
Mať vytvorenú  elementárnu  veku  primeranú  predstavu  o vlastných  pohybových  možnostiach a pohybovou  činnosťou    prispievať k optimálnemu  stupňu  rozvoja  osobnosti  ako  celku  i po stránke kognitívnej, emocionálnej, sociálnej, morálnej.

Cieľ zameraný na zdravie:
Vnímať zdravie a pohybovú aktivitu ako jeho nevyhnutnú súčasť pri formovaní vlastného zdravého životného štýlu a jeho uplatňovaní v každodennom živote. Formovať osobnú zodpovednosť za vlastné zdravie.
Cieľ zameraný na motoriku:
Mať osvojené elementárne pohybové zručnosti a vytvorené pohybové návyky súvisiace so základnými lokomóciami, mať optimálne primerane veku rozvinuté pohybové schopnosti, preukazovať elementárne vedomosti a poznatky z telesnej výchovy a športu pri realizácii pohybových činností.
Cieľ zameraný na postoje:
Prejavovať záujem o pohybové činnosti, prezentovať pozitívny vzťah k ich pravidelnej realizácii, aplikovať ich v každodennom živote.

3. TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD

Zdravie  a zdravý životný štýl
Zásady zdravého životného štýlu ( pravidelný pohyb v dennom režime, pitný režim, zdravé a nezdravé potraviny, stravovanie pri zvýšenej telesnej záťaži, práca a odpočinok v dennom režime). Význam príjmu a výdaja energie, zachovanie rovnováhy pre udržanie hmotnosti. Negatívne vplyvy fajčenia, alkoholu, nedovolených látok a iných závislostí na zdravie človeka. Význam pohybu pre zdravie človeka, adaptácia organizmu na zaťaženie, dôležité fyziologické zmeny vplyvom telesného zaťaženia Spôsoby otužovania – vzduchom, vodou, slnkom. Hygienické zásady pred, pri a po cvičení, hygiena úborov, význam dodržiavania Pohybový režim, aktívny odpočinok, základné poznatky o formách pohybovej aktivity v režime dňa ( ranné cvičenie, spontánna pohybová aktivita, racionálne využívanie voľného času a pod. základných hygienických zásad. Organizácia cvičenia, dopomoc a záchrana pri cvičení. Prvá pomoc pri drobných poraneniach, praktické poskytnutie prvej pomoc. Zásady správneho držania tela, správne držanie tela v stoji, v sede, v ľahu, chybné držanie tela, odchýlky v držaní tela, cvičenia pre správne držanie tela
Žiak na konci 1. stupňa základnej školy vie/dokáže:
· identifikovať znaky zdravého životného štýlu
· rozlišovať zdravú a nezdravú výživu
· opísať  zásady poskytovania prvej pomoci v rôznom prostredí
· rozpoznať nebezpečenstvo návykových látok a ich negatívny vplyv na zdravie človeka
· vysvetliť význam pohybovej aktivity pre zdravie človeka
· rozpoznať základné spôsoby a význam otužovanie organizmu
Telesná zdatnosť a pohybová výkonnosť
Pohybové prostriedky na rozvoj kondičných, poznatky o rozvoji a diagnostikovaní pohybovej výkonnosti, zdravotne orientovaná zdatnosť, odporúčané testy pre posudzovanie individuálnych výkonov: skok do diaľky z miesta, člnkový beh, 10 x 5 m, výdrž v zhybe, ľah – sed za 30 sek., vytrvalostný člnkový beh, meranie pulzovej frekvencie na krčnej tepne pred zaťažením a po zaťažení , vysvetlenie rozdielov v pulzovej frekvencií, príčiny zmien, poznatky o vonkajších prejavoch únavy pri zaťažení ( potenie, dýchanie, farba pokožky, koordinácia pohybov), pohybové prostriedky na rozvoj kondičných a koordinačných schopností.
Žiak na konci 1. stupňa základnej školy vie/dokáže:
· odmerať pulzovú frekvenciu na krčnej tepne Rozpoznať  základné prejavy únavy pri fyzickej záťaži 
· využívať prostriedky na rozvoj pohybových schopností Vysvetliť význam diagnostiky pohybovej výkonnosti pre zdravie a osobný telesný , motorický a funkčný vývin
· individuálne sa zlepšiť  v stanovených ukazovateľoch vybraných testov
· odmerať pulzovú frekvenciu na krčnej tepne 
· rozpoznať  základné prejavy únavy pri fyzickej záťaži 
· využívať prostriedky na rozvoj pohybových schopností
Základné pohybové zručnosti
Základné povely, postoje, obraty a pochodové útvary, cvičenia a hry s prvkami poradovej prípravy ako prostriedky účelnej organizácie činností v priestore, úloha rozcvičenia pred vykonávaním pohybových činností ako prevencia pred zranením, rôzne spôsoby rozcvičení bez náčinia, s náčiním, s hudobným doprovodom, bežecká abeceda, beh rýchly, beh vytrvalostný, beh akceleračný , beh z rôznych polôh, beh so zmenami smeru, hod loptičkou, hod plnou loptou skok do diaľky, skok do diaľky znožmo z miesta, pojmy – štart, cieľ, súťaž, pravidlá, dráha, cvičenia základnej gymnastiky, cvičenia spevňovacie, odrazové, rotačné cvičenia, stojka na lopatkách, stojka na hlave, cvičenie a manipulácia s náčiním, cvičenie na náradí 
Žiak na konci 1. stupňa základnej školy vie/dokáže:
· pomenovať  základné povely a útvary poradových cvičení realizovaných vo výučbe
· používať základné povely a správne na ne reagovať pohybom
· vysvetliť význam a potrebu rozcvičenia pred vykonávaním pohybovej činnosti
· pomenovať základné pohybové zručnosti Zvládnuť techniku behu, skoku do diaľky a hodu tenisovou loptičkou
· pomenovať a vykonať základné polohy tela a jeho častí 
· zvládnuť techniku základných akrobatických cvičení v rôznych obmenách a väzbách a skokov
· vykonať ukážku z úponových cvičení
Manipulačné, prípravné a športové hry
Základné pojmy – pohybová hra, športová hra, hráč, spoluhráč, súper, kapitán, rozhodca, útočník, obranca, ihrisko, stredová čiara, bránka, kôš, hracie náčinie, gól, bod, prihrávka, hod, streľba, dribling, hry so zameraním na manipuláciu s rôznym náčiním, pravidlá a význam hier
Žiak na konci 1. stupňa základnej školy vie/dokáže:
· charakterizovať základné pojmy súvisiace s hrami
· pomenovať základné herné činnosti jednotlivca
· vymenovať názvy hier realizovaných vo výučbe
· aplikovať v hre dohodnuté pravidlá a rešpektovať ich
Hudobno–pohybové a tanečné činnosti
Základné pojmy a poznatky – rytmická gymnastika, moderná gymnastika, tanec – ľudový, moderný, tanečný  krok (prísunný, cval, poskočný polkový, valčíkový, mazurkový), tanečný motív, tanečná väzba pohybová skladba rytmické cvičenia spojené s vytlieskavaním, vydupávaním, hrou na telo, cvičenia a hry na rozvoj rytmickej schopnosti, tanečná a štylizovaná chôdza, beh, skoky, poskoky, so zameraním na správne a estetické držanie tela i jeho častí v rôznych polohách, tanečné kroky a motívy regionálnych ľudových tancov tanečné kroky a motívy vybraných moderných tancov, aerobik, zumba, brušné tance imitačné pohyby so slovným navádzaním, napodobňovacie pohyby, pohybová improvizácia 
Žiak na konci 1. stupňa základnej školy vie/dokáže:
· vymenovať základné pojmy rytmickej a modernej gymnastiky
· pomenovať tanečné kroky realizované vo výučbe 
· vykonať ukážku rytmických cvičení 
· zladiť pohyby tela, chôdzu, skoky a beh s rytmom navodeným potleskom, zvukovým signálom, hudbou
· zvládnuť základné tanečné kroky,  tanečné motívy v rôznych obmenách   realizovaných vo výučbe
· vytvoriť krátke väzby a motívy z naučených tanečných krokov ľudových i moderných tancov
· uplatniť prvky rytmiky a tanca v hudobno-pohybových, tanečných a dramatických hrách
· improvizovať na zadanú tému alebo hudobný motív
Psychomotorické a zdravotne orientované cvičenia a hry
Relaxačné ( uvoľňovacie) cvičenia a hry, cvičenia zo zameraním na riadené spevňovanie a uvoľňovanie svalstva, aktivity zamerané na rozvoj dýchania, cvičenia zamerané na nácvik, správneho dýchania v rôznych polohách,  naťahovacie cvičenia, kompenzačné  cvičenia, cvičenia na rozvoj flexibility, rozvoj rovnováhových schopností, balansovanie s predmetmi cvičenia telesnej schémy zamerané na uvedomovanie si vlastného tela – pohybových možností jeho jednotlivých častí, cvičenia spájajúce zmyslové vnímanie 
Žiak na konci 1. stupňa základnej školy vie/dokáže:
· postupne uvoľniť pri slovnom doprovode svalstvo končatín i celého tela
· opísať základné spôsoby dýchania Vykonať jednoduché strečingové cvičenia
· charakterizovať cvičenia z psychomotoriky
· vysvetliť podstatu psychomotorických cvičení a ich význam
· aplikovať naučené zručnosti v cvičeniach a hrách
Aktivity v prírode a sezónne pohybové činnosti
Základné pojmy a poznatky zo sezónnych aktivít, korčuľovanie ( in – line a na ľade ), cvičenia a hry zamerané na oboznámenie sa s vodným prostredím, nácvik techniky jedného plaveckého spôsobu, chôdza a jej rôzne druhy a spôsoby, turistika – jej druhy a formy, turistický výstroj, značka, mapa, buzola, zásady a význam otužovania, pohybu a pobytu v prírode v každom ročnom období a počasí, jazda, hra a súťaže na kolobežke, bicykli
Žiak na konci 1. stupňa základnej školy vie/dokáže:
· vymenovať základné druhy realizovaných sezónnych pohybových aktivít
· zvládnuť pohybové zručnosti vybraných sezónnych aktivít
· uplatniť prvky sezónnych pohybových činností v hrách, súťažiach, v škole i vo voľnom čase
· bezpečne sa pohybovať v rôznom priestore a v rôznych podmienkach
· prekonať pohybom rôzne terénne nerovnosti
· vysvetliť význam a zásady ochrany prírody počas pohybových aktivít v nej

4. PRIEREZOVÉ TÉMY

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MEV), Ochrana života a zdravia (OŽZ), Finančná gramotnosť (FIG), Čitateľská gramotnosť(ČIG), Informačná a digitálna gramotnosť(IDG).
5. METÓDY A FORMY PRÁCE – STRATÉGIE VYUČOVANIA

V primárnej edukácii je úlohou školy zabezpečiť komplexný pohybový režim žiakov j školy. Pre splnenie všetkých cieľov telesnej výchovy je potrebné realizovať tieto organizačné formy: 
· ranné cvičenia (denne na začiatku 1. vyučovacej hodiny),
· telovýchovné  chvíľky  počas  vyučovacích  hodín  (denne  niekoľkokrát  na  všetkých predmetoch, keď učiteľ pozoruje u žiakov únavu resp. nekoncentrovanosť),
· rekreačné využívanie prestávok (denne predovšetkým cez veľkú prestávku využívať možnosti školského dvora, telocviční, voľných priestorov ap.). 
· v prípade nepriaznivého počasia (nedá sa ísť von, v triedach a na  chodbách je vydýchaný vzduch) zabezpečiť potrebu okysličovania organizmu 2 – 3 minútovými aktivizačnými cvičeniami na začiatku vyučovacích hodín,
· vyučovacia hodina telesnej výchovy  (hlavná organizačná forma),
· vyučovacia hodina integrovanej telesnej výchovy   (so spoluúčasťou žiakov zdravých a zdravotne oslabených v tom istom rozsahu ako riadna telesná výchova),
· pohybové aktivity v školskom klube (ako dôležitá súčasť popoludňajšej  činnosti),
· záujmové krúžky na škole s pohybovým zameraním (výberová forma aktivít),
· školské športové súťaže – pravidelné i jednorazové,
· kurz základného plávania,
· škola  v prírode  (v  rôznom  ročnom období s aktívnym  využitím sezónnych  športových aktivít v prírode),
· cvičenia v prírode  (2 x ročne v rozsahu po 4 hodiny v každom ročníku).


6. HODNOTENIE

Priebežné a súhrnné hodnotenie žiakov sa realizuje klasifikáciou – známkou v súlade s aktuálne platnou legislatívou. 

Pri hodnotení sa zohľadňuje dosiahnutie vzdelávacích štandardov, úroveň pohybových schopností a zručností, individuálny pokrok žiaka, jeho aktivita a snaha, dodržiavanie pravidiel a bezpečnostných zásad, ako aj schopnosť uplatňovať zásady fair play. Pri klasifikácii sa prihliada na individuálne a zdravotné možnosti žiaka.
Pri hodnotení učiteľ zohľadňuje:
• výkonnosť žiaka a plnenie cieľov (40%),
• aktivitu, nosenie úborov, pravidelnosť cvičenia (30%),
• správanie žiaka na hodine (30%)

Žiakovi, ktorý v predmete nie je hodnotený klasifikáciou, sa uvádza:
– „absolvoval“, ak sa žiak vyučovania zúčastňoval a pracoval, prípadne zo závažných dôvodov nepracoval alebo sa ospravedlnene vyučovania nezúčastňoval,
– „neabsolvoval“, ak žiak na vyučovaní nepracoval alebo sa neospravedlnene vyučovania nezúčastňoval,
– „oslobodený“, ak bol žiak oslobodený od vzdelávania sa vo vyučovacom predmete v plnom rozsahu.

UČEBNÉ ZDROJE
Na podporu a aktiváciu vyučovania a učenia žiakov budeme využívať:
telocvičné náradie a náčinie,
video projekcie,
multimédiá,
odbornú literatúru, časopisy, encyklopédie. 
· Učebné zdroje + metodické pokyny
· Odporúčaná základná študijná literatúra učiteľov telesnej a športovej výchovy na Základných a stredných školách
· Metodiky a pravidlá	jednotlivých	športov 
· Vysokoškolské študijne texty vydané na FTVŠ UK a jednotlivých katedrách telesnej výchovy na PF.
· Kolektív:   Didaktika   školskej   telesnej   výchovy, vydalo FTVŠ UK 2001, ISBN 80-968252-5-9

